اسلام آباد : ملک اٹ اِرا ہفتہ ٹی مروک طوفانی پِر تیان 76بندغ زوال و 133 ٹھپی مسنو‘ این ڈی ایم اے سرجم تے جاری کرے‘ نیشنل ڈیزاسٹر مینجمنٹ اتھارٹی مچ آ ملک اٹ داسہ نا پِر تیان مروک جانی ومالی نسخان تا سرجم ءِ جاری کرے‘ این ڈی ایم اے ناجاری کروک حساب کتاب نا رد اٹ اِرا ہفتہ ٹی پِرتیان 76بندغ زوال و 133ٹھپی مسر‘ این ڈی ایم اے نا رد اٹ پِرتیان کل آن زیات پنجاب اٹ 48زوال رپورٹ مسر‘ پِر تیان چندی شکست آتے ٹی خیبر پختونخوا ٹی 20 و بلوچستان اٹ 5 بندغ زوال مسر‘ پِر تا سوب آن پنجاب اٹ 86 و خیبر پختونخوا ٹی 37بندغ ٹھپی مسر‘ زوال مروک آتے ٹی 31چنا‘ 30نرینہ و 15نیاڑی اوار ءُ‘ پِر انا وخت آ چندی شکست آتے ٹی 46چنا‘ 49نرینہ و 38نیاڑی ٹھپی ہم مسر‘ پرتیان 76اُراءِ نسخان مس و 44مال ءِ نوکاپ نادیر درے۔ این ڈی ایم اے نا رد اٹ پِرتیان پنجاب اٹ 32 و خیبر پختونخوا ٹی 46اُراءِ نسخان رسینگا۔
(آن لائن)
